

PROJEKTS uz 21.08.2024.

vēlamais datums izskatīšanai domē: 28.08.2024.

sagatavotājs: Ilze Vanka - Krilovska

ziņotājs: Iveta Grīviņa - Dilāne

 LĒMUMS

Ādažos, Ādažu novadā

2024. gada 28. augustā **Nr.**«DOKREGNUMURS»

**Par grozījumiem Ādažu novada pašvaldības domes 2023. gada 23. novembra lēmumā Nr. 451 “Par dalību atklātajā projektu iesniegumu konkursā “Publiskās ārtelpas attīstība”” īstenošanu”**

Atbilstoši Ādažu novada pašvaldības domes 23.11.2023. lēmumam Nr. 451 “Par dalību atklātajā projektu iesniegumu konkursā “Publiskās ārtelpas attīstība”” (turpmāk – Lēmums), pašvaldība Centrālajā finanšu un līgumu aģentūrā (turpmāk – CFLA) Eiropas Savienības kohēzijas politikas programmas 2021. - 2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.3 pasākumā “Publiskās ārtelpas attīstība” iesniedza projekta “Publiskās ārtelpas attīstība Gaujas ielā 31” (turpmāk – Projekts) pieteikumu. Pašvaldība ar CFLA 2024. gada 26. jūnijā noslēdza vienošanos par Projekta (vienošanās Nr. 5.1.1.3/1/23/A/029) īstenošanu.

Lai īstenotu Projektu, š.g. 15. jūlijā tika izsludināts iepirkums “Publiskās ārtelpas attīstība Ādažos Gaujas ielā 31 projektēšana un autoruzraudzība” (turpmāk – iepirkums) (iepirkuma identifikācijas Nr. ĀNP 2024/102). Saskaņā ar Projekta iesniegumu kopējais finansējums projektēšanas un autoruzraudzības nodrošināšanai tika paredzēts 43000 *euro* apmērā (ar PVN). Iepirkumā tika saņemti četri piedāvājumi, kuru finansējuma piedāvājumi svārstījās no 49354 *euro* līdz 86175 *euro* apmērā (bez PVN). Iepirkuma komisija par atbilstošāko atzina piedāvājumu ar cenu 53650 *euro* (bez PVN). Kopā ar PVN tas sastāda 64916,50 *euro*, kas par 21916,50 *euro* pārsniedz Projektā plānoto.

Domes Lēmumā noteikts, ka Projekta apstiprināšanas gadījumā būvniecības ieceres īstenošanai 2024. gada budžeta tāmē jāiekļauj finansējumu 43000 *euro*, un 2025. gada budžetā 76100 *euro*, kā arī, ka Projekta kopējās izmaksas ir 506600 *euro* (ar PVN (t.sk. 430610 *euro* ERAF un 75990 *euro* pašvaldības līdzfinansējums).

Iepirkuma rezultātā saņemtais finanšu piedāvājums būvprojekta izstrādei un autoruzraudzībai plānots 64916,5 *euro* (ar PVN), no kuriem 2024. gadā plānots veikt avansa maksājumu 30 % (jeb 17732,55 *euro)* apmērā no projektēšanas izmaksām (t.i., no 59108,50 *euro* (ar PVN))*.* Avansa maksājuma veikšanai 2024. gadā pašvaldības budžetā ir pieejami līdzekļi 2765 *euro*, un paredzēts pieprasīt CFLA Projekta avansa maksājumu 14967,55 *euro*, kas kopsummā segtu būvprojekta izstrādes avansa maksājuma summu.

Attiecīgi Projekta īstenošanai 2025. gadā Attīstības un projektu nodaļas budžeta tāmē nepieciešams paredzēt pašvaldības finansējumu 95642 *euro* apmērā, lai nodrošinātu:

1. informācijas un publicitātes aktivitātes, kā arī ekspertu konsultācijas par 800 *euro*;
2. projektēšanas un autoruzraudzības izmaksas, kā arī būvdarbu avansa maksājumu izmaksas 94842 *euro* apmērā.

Plānotās izmaksas var mainīties, ņemot vērā faktiskās būvdarbu līgumcenas un avansa maksājumu procentuālo apmēru, kā arī projektēšanas un autoruzraudzības pakalpojuma izmaksu iespējamo sadārdzinājumu.

Pamatojoties uz Pašvaldību likuma 4. panta pirmās daļas 2. punktu, kā arī Finanšu komitejas 21.08.2024. atzinumu, Ādažu novada pašvaldības dome

**NOLEMJ:**

1. Veikt grozījumu Ādažu novada pašvaldības domes 23.11.2023. lēmumā Nr. 451 “Par dalību atklātajā projektu iesniegumu konkursā “Publiskās ārtelpas attīstība”” un izteikt lemjošās daļas 3. punktu šādā jaunā redakcijā:

“3. Projekta apstiprināšanas gadījumā:

3.1. tehniskā projekta izstrādei un priekšfinansējumam Attīstības un projektu nodaļas 2024. gada budžetā paredzēt 2765 *euro* un 2025. gada budžeta tāmes projektā 95642 *euro*;

3.2. Projektu uzraudzības komisijai noteikt projekta vadības kārtību;

3.3. pašvaldības domes priekšsēdētājai parakstīt ar projekta īstenošanu saistītos dokumentus.”.

1. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

JIP, APN, FIN, IDRV, IDR - @

Ilze Vanka-Krilovska,